རྒྱ་རྩིས་སྟོན་ར་མེ་ཕོ་སྤྲེལ་ཟླ་ཆུང་བ།ཚེས་ཕག་གི་ལྔ་ཆ་ནས་སྲིད་པའི་སྒྲོན་མེ་ཁྱུ་མཆོག་ཁྱིམ་དུ་སོན།ཟླ་བདག་རྩུབ།རང་ཟླའི་ཚེས་ནས་ཕྱི་ཟླའི་ཚེས་བར་བུམ་སྟོང་ལྷོ།སྟོད་བྱང་འབྲོག་པའི་ས་ཁུལ་དུ་ཁ་བ་ཆར་དུ་ཅུང་ཟད་འགྲོ།དབུས་གཙང་ལྷོ་རྒྱུད་ཞིང་པའི་ས་ཁུལ་དུ་སྐམ་སའི་ཚ་གདུང་འཕེལ་བར་བརྟེན་སོས་ཐན་དང་གནོད་འབུ་སྔོན་འགོག་བྱ་དགོས།ཚེས་གླང་གི་ལྔ་ཆ་གཉིས་ནས་དབྱར་ཐོག་མའི་རང་སྒང་ཟིན།ཚེས་འབྲུག་གི་ལྔ་ཆ་གཅིག་ནས་ཕྱི་ཟླའི་དབུགས་ཐོབ།རྩི་ཏོག་ཐོག་མ་རྒྱས།དུས་ཐོག་ཏུ་ཆུ་གཏོང་བ་དང་།ལུད་ཚད་གཞི་དང་མཐུན་པ་རྒྱག་དགོས།མུ་མཐུད་རྩྭ་ངན་འཐོག་རྒྱུ་དང་།ཁ་ལུད་འགྲེམ་རྒྱུ།ཆུ་འདྲེན་གཏོང་།དེ་མིན་འབུ་སྐྱོན་དང་ཐན་སྐྱོན་སྔོན་འགོག་བྱ་རྒྱུར་དོ་སྣང་བྱ་དགོས།